Transfiguration de Jesus

Le Transfiguration de Jesus es un evento describite in le Nove Testamento, in le qual Jesus es transfigurate e deveni radiante de gloria super un monte. Le Evangelios Synoptic (Mattheo 17:1–8, Marco 9:2–13, Luca 9:28–36) narra iste occasion, e le Secunde Epistola de Petro etiam lo mentiona.

In le relatos del evangelios, Jesus e tres de su apostolos — Petro, Jacobo e Johannes — ascende a un monte (plus tarde appellate le Monte del Transfiguration) pro precar. In le culmine del monte, Jesus comencia a radiar con brillante radios de lumine. Postea appare Moses e Elias, figuras del Vetere Testamento, e Jesus parla con illes. Ambe figuras habeva rolos eschatologic: illes symbolisa respectivemente le Lege e le Prophetas. Jesus es tunc appellate “Filio” per le voce de Deo le Patre, sicut in le Baptismo de Jesus.

Mult tradiciones christian, includente le Ecclesia Orthodoxe Oriental, le Ecclesia Catholic, le Ecclesias Lutheran e Anglican, commemora iste evento in le Festivitate del Transfiguration, un major festa liturgic. In le greco koine original, le parola μετεμορφώθη (metemorphōthē), “ille esseva transformate”, es usate in Luca e Marco pro describer le evento. In le Orthodoxia Grec, le evento es appellate le metamorphosis.

Categoria:Dies sancte catholic
Categoria:Festas e dies sancte christian
Categoria:Miraculos del Nove Testamento
Categoria:Episodios evangelic
Categoria:Mysteries Luminos
Categoria:Terminos christian
Categoria:Moses
Categoria:Elias
Categoria:Monte Tabor